ཀུན་གྱིས་ཤེས་གསལ་ལྟར།སློབ་གསོ་ནི་དམངས་འཚོ་ཆེ་ཤོས་ཤིག་རེད།ལྷ་ས་གྲོང་ཨུད་དང་གྲོང་ཁྱེར་སྲིད་གཞུང་གིས་སློབ་གསོ་གྲོང་འཛུགས་སྐྲུན་ལ་ཚད་མཐོའི་མཐོང་ཆེན་གྱིས་སློབ་གསོ་གྲོང་འཛུགས་སྐྲུན་བདེ་བླག་དང་།གོ་རིམ་ལྡན་པ།ཚན་རིག་དང་མཐུན་པ་བཅས་ལ་སྐུལ་འདེད་གཏོང་རྒྱུ་འགན་ལེན་བྱས་ཏེ་ལས་དོན་ཁག་འཆར་གཞི་ལྟར་སྤུས་ཚད་མཐོ་པོའི་སྒོ་ནས་ལེགས་སྒྲུབ་བྱ་ཆེད།སྐབས་དེའི་གྲོང་ཨུད་ཧྲུའུ་ཅིས་ཙུའུ་ཀྲང་གི་འགན་འཁུར་བ་དང་།སྐབས་དེའི་ཧྲི་ཀྲང་གཞོན་པས་ཙུའུ་ཀྲང་གཞོན་པ་དང་པོའི་འགན་འཁུར་ཏེ་གྲོང་ཁྱེར་འཕེལ་སྒྱུར་ཨུ་ལྷན་དང་།ནོར་སྲིད་ཅུས།རྒྱལ་ཁབ་ས་ཆ་ཅུས།འཆར་འགོད་ཅུས།སློབ་གསོ་ཅུས་སོགས་འབྲེལ་ཡོད་སྡེ་ཚན་ཁོངས་མིའི་ཚན་པར་བྱས་པའི་ལྷ་སའི་སློབ་གསོ་གྲོང་འཛུགས་སྐྲུན་འགོ་ཁྲིད་ཚོགས་ཆུང་བཙུགས་པ་མ་ཟད།གཞུང་ལས་ཁང་ཡང་བཙུགས་ནས་རྣམ་གྲངས་འཛུགས་སྐྲུན་ཐད་རྩ་འཛུགས་ཀྱི་འགན་ལེན་ནུས་ལྡན་ཐུབ་པ་བྱས་པ་རེད།